सोमवार के दिन जब भी अमावस्या का योग बनता है तो उसे सोमवती अमावस्या कहा जाता है। शादीशुदा महिलाओं के द्वारा इस दिन अपने पति की लंबी उम्र के लिए व्रत रखना अच्छा माना जाता है। इस दिन व्रत रखने से गौ दान के बराबर का फल मिलता है। सोमवार को भगवान शिव जी का दिन भी माना जाता है, और सोमवती अमावस्या तो वैसे भी शिव जी को समर्पित है। इस दिन नदियों में स्नान को काफ़ी पवित्र माना गया है। ऐसा प्रचलित है कि महाभारत में भीष्म ने युधिष्ठिर को इस दिन का महत्व समझाते हुए कहा था, ‘आज के दिन पवित्र नदियों में स्नान करने वाला मनुष्य स्वस्थ और सभी प्रकार के कष्टों से मुक्त रहेगा।